HR Službeni list Europske unije 165

42010X0528(02)



SLUŽBENI LIST EUROPSKE UNIJE

Samo izvorni tekstovi UN-ECE-a imaju pravni učinak prema međunarodnom javnom pravu. Status i dan stupanja na snagu ovog Pravilnika treba provjeriti u posljednjem izdanju UN-ECE dokumenta TRANS/WP.29/343, koji je dostupan na internetskoj stranici:

http://www.unece.org/trans/main/wp29/wp29wgs/wp29gen/wp29fdocstts.html

Pravilnik br. 90 Gospodarske komisije Ujedinjenih naroda za Europu (UN/ECE) - Jedinstvene odredbe o homologaciji sklopova zamjenskih kočnih obloga i zamjenskih kočnih obloga kočnica s bubnjem za motorna vozila i njihove prikolice

Obuhvaća sav važeći tekst do:

Dopune 11. niza izmjena 01 – dan stupanja na snagu: 24. listopada 2009.

SADRŽAJ

PRAVILNIK

1. Područje primjene

2. Definicije

3. Zahtjev za homologaciju

4. Homologacija

5. Specifikacije i ispitivanja

6. Pakiranje i označivanje

7. Preinake i proširenje homologacije sklopa zamjenskih kočnih obloga ili zamjenskih kočnih obloga kočnica s bubnjem

8. Sukladnost proizvodnje

9. Kazne za nesukladnost proizvodnje

10. Konačna obustava proizvodnje

11. Nazivi i adrese tehničkih službi odgovornih za provođenje homologacijskih ispitivanja i administrativnih tijela

12. Prijelazne odredbe

PRILOZI

Prilog 1. — Izjava o izdavanju ili proširenju ili odbijanju ili povlačenju homologacije ili konačnoj obustavi proizvodnje sklopa zamjenskih kočnih obloga ili zamjenskih kočnih obloga kočnice s bubnjem u skladu s Pravilnikom br. 90

Prilog 2. — Postavljanje homologacijske oznake i homologacijskih podataka

Prilog 3. — Zahtjevi za sklopove zamjenskih kočnih obloga za vozila kategorija M 1 , M 2 i N 1

Prilog 4. — Zahtjevi za sklopove zamjenskih kočnih obloga i kočnih obloga kočnica s bubnjem za vozila kategorija M 3 , N 2 i N 3

Prilog 5. — Zahtjevi za sklopove zamjenskih kočnih obloga za vozila kategorija O 1 i O 2

Prilog 6. — Zahtjevi za sklopove zamjenskih kočnih obloga i kočnih obloga kočnica s bubnjem za vozila kategorija O 3 i O 4

Prilog 7. — Zahtjevi za sklopove zamjenskih kočnih obloga za vozila kategorije L

Prilog 8. — Tehnički propisi za sklopove zamjenskih kočnih obloga koji su namijenjeni za uporabu u zasebnim sustavima parkirnih kočnica koji su neovisni o sustavu radne kočnice

Prilog 9. — Određivanje tarnih svojstava kod ispitivanja na ispitnim napravama

1. PODRUČJE PRIMJENE

1.1. Ovaj se Pravilnik primjenjuje na: 1.1.1. Sklopove zamjenskih kočnih obloga namijenjene za uporabu u tarnim kočnicama koje su sastavni dio kočnog sustava vozila kategorija M, N, L i O koja su bila homologirana u skladu s Pravilnicima br. 13, br. 13-H ili br. 78. 1.1.2. Zamjenske kočne obloge kočnica s bubnjem koje se kovanjem pričvrste na kočnu papuču za ugradbu i uporabu na vozilima kategorija M3, N2, N3, O3 ili O4 koja su bila homologirana u skladu s Pravilnikom br. 13. 1.1.3. Sklopovi zamjenskih kočnih obloga koji se upotrebljavaju u zasebnim sustavima parkirnih kočnica koji su neovisni o sustavu radne kočnice vozila podliježu samo tehničkim propisima određenim u Prilogu 8. ovom Pravilniku.

1.2. Sklopove zamjenskih kočnih obloga može se homologirati za ugradbu i uporabu u motornim vozilima i prikolicama koji su bili homologirani u skladu s Pravilnikom br. 13 ili Pravilnikom br. 78. Zamjenske kočne obloge kočnica s bubnjem koje se kovanjem pričvršćuju na kočnu papuču mogu se homologirati za ugradbu i uporabu u motornim vozilima i prikolicama koji su bili homologirani u skladu s Pravilnikom br. 13 i klasificirani u kategorije M3, N2, N3, O3 i O4 (1).

2. DEFINICIJE

Za potrebe ovog Pravilnika;

2.1. „kočni sustav” je sustav određen u Pravilniku br. 13, stavku 2.3.;

2.2. „tarna kočnica” znači onaj dio kočne naprave u kojem se zbog trenja između kočne obloge i diska ili bubnja koji se međusobno relativno pomiču razvijaju sile koje sprečavaju kretanje vozila;

2.3. „sklop kočne obloge” znači sastavni dio tarne kočnice koji se pritišće uz bubanj odnosno disk da bi se razvila sila trenja;

2.3.1. „sklop kočne papuče” znači sklop kočne obloge kočnice s bubnjem;

2.3.1.1. „kočna papuča” znači sastavni dio sklopa kočne papuče koja nosi oblogu;

2.3.2. „kočna pločica” znači sklop kočne pločice diska kočnice;

2.3.2.1. „nosiva pločica” znači sastavni dio sklopa kočne pločice koji nosi kočnu oblogu;

2.3.3. „kočna obloga” znači tarni dio sklopa kočne obloge;

2.3.4. „kočna obloga kočnice s bubnjem” znači kočna obloga za kočnicu s bubnjem;

2.3.5. „tarni materijal” znači dio proizveden od posebne mješavine materijala i postupaka koji zajedno određuju značajke kočne obloge;

2.4. „tip kočne obloge” znači kategorija kočnih obloga koje se međusobno ne razlikuju po značajkama tarnog materijala;

2.5. „tip sklopa kočne obloge” znači sklopovi kočnih obloga za jedan kotač koji se međusobno ne razlikuju po tipu kočnih obloga, dimenzijama ni funkcionalnim značajkama;

2.6. „tip kočne obloge kočnice s bubnjem” znači sastavni dijelovi kočnih obloga za jedan kotač koji se nakon ugradbe na papučice ne razlikuju po tipu kočnih obloga, dimenzijama niti funkcionalnim značajkama;

2.7. „izvorna kočna obloga” znači tip kočne obloge koji je naveden u dokumentaciji o homologaciji vozila, Pravilniku br. 13, Prilogu 2., stavku 8.1. (2) ili Pravilniku br. 78, Prilogu 1., stavku 5.4.;

2.8. „sklop izvorne kočne obloge” znači sklop kočne obloge, koji odgovara podacima navedenim u dokumentaciji o homologaciji vozila;

2.9. „sklop zamjenske kočne obloge” znači sklop kočne obloge tipa, koji je homologiran sukladno ovom Pravilniku kao odgovarajuća zamjena za sklop izvorne kočne obloge;

2.10. „izvorna kočna obloga kočnice s bubnjem” znači kočna obloga za kočnicu s bubnjem koja odgovara podacima navedenim u dokumentaciji o homologaciji vozila;

2.11. „zamjenska kočna obloga za kočnicu s bubnjem” znači kočna obloga za kočnicu s bubnjem tipa koji je homologiran prema ovom Pravilniku kao odgovarajuća radna zamjena za izvornu kočnu oblogu, koja se namjesti na kočnu papuču;

2.12. „sklop kočnih obloga parkirne kočnice” znači sklop kočne pločice ili sklop kočne papuče koji pripada sustavu parkirnih kočnica koji je zaseban i neovisan o sustavu radnih kočnica;

2.13. „proizvođač” znači organizacija koja može preuzeti tehničku odgovornost za sklopove kočnih obloga ili kočne obloge za kočnice s bubnjem i može dokazati da zadovoljavaju sukladnost proizvodnje.

3. ZAHTJEV ZA HOMOLOGACIJU

3.1. Zahtjev za homologaciju za tip sklopa zamjenskih kočnih obloga ili tip zamjenskih kočnih obloga kočnica s bubnjem za poseban tip (tipove) vozila podnosi proizvođač sklopa zamjenskih kočnih obloga/zamjenskih kočnih obloga kočnica s bubnjem ili njegov propisno ovlašteni zastupnik.

3.2. Zahtjev može podnijeti nositelj homologacije za tip (tipove) vozila prema Pravilniku br. 13 ili Pravilniku br. 78 za sklopove zamjenskih kočnih obloga ili zamjenske kočne obloge kočnica s bubnjem koji su sukladni tipu navedenom u dokumentaciji o homologaciji tipa vozila.

3.3. Zahtjevu za homologaciju se u tri primjerka prilaže opis sklopa zamjenskih kočnih obloga ili zamjenskih kočnih obloga kočnica s bubnjem s obzirom na podatke navedene u Prilogu 1. ovom Pravilniku i navode se sljedeće pojedinosti: 3.3.1. dijagrami koji prikazuju funkcionalne dimenzije sklopa zamjenskih kočnih obloga ili zamjenskih kočnih obloga kočnica s bubnjem; 3.3.2. opis položaja sklopa zamjenskih kočnih obloga ili zamjenskih kočnih obloga kočnica s bubnjem u vozilima za koja se traži zahtjev za homologaciju ugradbe.

3.4. Za provođenje homologacijskih ispitivanja prilaže se dostatna količina sklopova zamjenskih kočnih obloga ili zamjenskih kočnih obloga kočnica s bubnjem onog tipa za koji se traži homologacija.

3.5. Podnositelj zahtjeva je suglasan da tehničkoj službi koja je odgovorna za homologacijska ispitivanja stavi na raspolaganje odgovarajuće vozilo (vozila) predstavnik tipa i/ili kočnicu (kočnice).

3.6. Nadležno tijelo prije izdavanja homologacije provjerava je li postoje zadovoljavajuće mjere za osiguravanje učinkovitog nadzora sukladnosti proizvodnje.

3.6.1. Podnositelj zahtjeva podnosi vrijednosti trenja u skladu s Prilogom 9., stavkom 2.4.1. odnosno 3.4.1. ovom Pravilniku.

4. HOMOLOGACIJA

4.1. Ako sklopovi kočnih obloga ili kočne obloge kočnica s bubnjem podneseni za homologaciju u skladu s ovim Pravilnikom ispunjavaju zahtjeve stavka 5. dolje, izdaje se homologacija za tip sklopa zamjenskih kočnih obloga ili tip zamjenskih kočnih obloga kočnica s bubnjem.

4.1.1. U slučaju sklopova zamjenskih kočnih obloga za vozila kategorije L s kombiniranim kočnim sustavom u smislu stavka 2.9. Pravilnika br. 78, homologacija mora biti ograničena na kombinaciju (kombinacije) sklopova kočnih obloga na osovinama vozila koje su ispitane u skladu s Prilogom 7. ovom Pravilniku.

4.2. Broj homologacije se dodjeljuje za svaki homologirani tip sklopa zamjenskih kočnih obloga ili tip zamjenskih kočnih obloga kočnica s bubnjem, koji se sastoji od tri skupine znamenka: 4.2.1. Prve dvije brojke (trenutačno 01 za Pravilnik u nizu izmjena 01) ukazuju na niz izmjena koji uključuje najnovije glavne tehničke izmjene napravljene u Pravilniku u vrijeme izdavanja homologacije. 4.2.2. Naredne tri brojke ukazuju na tip kočne obloge. 4.2.3. Nastavak od tri brojke ukazuje na kočnu papuču ili noseću pločicu ili posebnu dimenziju u slučaju kočnih obloga kočnica s bubnjem.

4.3. Ista ugovorna stranka ne može izdati isti broj drugom tipu sklopa kočnih obloga ni tipu kočnih obloga kočnica s bubnjem. Isti homologacijski broj može pokriti uporabu tog tipa sklopa kočnih obloga ili tipa kočnih obloga kočnica s bubnjem na nizu drugih tipova vozila.

4.4. Izjava o izdavanju, proširenju, odbijanju ili povlačenju homologacije ili o potpunom prekidu proizvodnje tipa sklopa kočnih obloga ili tipa kočnih obloga kočnica s bubnjem u skladu s ovim Pravilnikom dostavlja se ugovornim strankama Sporazuma iz 1958. koje primjenjuju ovaj Pravilnik, na obrascu koji odgovara uzorku iz Priloga 1. ovom Pravilniku.

4.5. Na svaki sklop kočnih obloga ili kočnu oblogu kočnica s bubnjem za tip koji je homologiran u skladu s ovim Pravilnikom, postavlja se na jasnom i lako dostupnom mjestu, međunarodna homologacijska oznaka sastavljena od: 4.5.1. kruga u središtu kojeg je slovo „E”, nakon kojeg slijedi oznaka države koja je izdala homologaciju (3); 4.5.2. broja ovog Pravilnika, nakon kojeg slijedi slovo „R”, povlaka i homologacijski broj desno od kruga propisanog u stavku 4.5.1.

4.6. Homologacijska oznaka navedena u stavku 4.5. gore treba biti jasno čitljiva i neizbrisiva.

4.7. U Prilogu 2. ovom Pravilniku navode se primjeri postavljanja homologacijske oznake i homologacijskih podataka navedenih gore i u stavku 6.5. dolje.

5. SPECIFIKACIJE I ISPITIVANJA

5.1. Općenito

Sklop zamjenskih kočnih obloga i zamjenske kočne obloge kočnica s bubnjem su konstruirani i izrađeni tako da prilikom zamjene sklopa ili obloge koji su bili prvobitno ugrađeni u vozilo, učinak kočenja tog vozila ostane jednak učinku kočenja homologiranog tipa vozila.

Točnije:

(a) vozilo opremljeno sklopom zamjenskih kočnih obloga i zamjenskim kočnim oblogama kočnica s bubnjem ispunjava odgovarajuće propise o kočenju iz Pravilnika br. 13 uključujući niz izmjena 09 ili iz Pravilnika br. 78 uključujući niz izmjena 01;

(b) sklop zamjenskih kočnih obloga ili zamjenske kočne obloge kočnica s bubnjem pokazuju slične radne značajke kao i sklop izvornih kočnih obloga ili izvorne kočne obloge kočnica s bubnjem koji se namjeravaju zamijeniti;

(c) sklop zamjenskih kočnih obloga ili zamjenske kočne obloge kočnica s bubnjem moraju imati odgovarajuće mehaničke karakteristike;

(d) kočne obloge ne sadrže azbest.

5.1.1. Sklopovi zamjenskih kočnih obloga ili zamjenske kočne obloge kočnica s bubnjem sukladne s tipom određenim u dokumentaciji o homologaciji tipa vozila u Pravilniku br. 13 ili Pravilniku br. 78, ispunjavaju zahtjeve stavka 5. ovog Pravilnika.

5.2. Zahtjevi učinkovitosti

5.2.1. Sklopovi zamjenskih kočnih obloga za vozila kategorija M1, M2 i N1

Najmanje jedan komplet sklopova zamjenskih kočnih obloga, koji predstavlja tip obloga koji treba homologirati ugrađuje se i ispituje na najmanje jedno vozilo koje je predstavnik tipa vozila za koji se zahtijeva homologacija, u skladu s propisima Priloga 3. i ispunjava zahtjeve navedene u ovom prilogu. Vozilo (vozila) predstavnik tipa odabire se iz raspona vozila na kojima se ti kompleti upotrebljavaju pomoću analize najslabijeg primjerka (4). Za provjeru osjetljivosti na brzinu i provjeru jednakovrijedne učinkovitosti kod hladnih kočnica koristi se jedan od dva navedena postupka opisana u Prilogu 3.

5.2.2. Sklopovi zamjenskih kočnih obloga i zamjenske kočne obloge kočnica s bubnjem za vozila kategorija M3, N2 i N3

Najmanje jedan komplet sklopova zamjenskih kočnih obloga ili zamjenskih kočnih obloga kočnica s bubnjem, koji predstavlja tip obloga koji treba homologirati ugrađuje se i ispituje na najmanje jednom vozilu ili kočnici koji su predstavnici tipa vozila za koji se zahtijeva homologacija, u skladu s propisima Priloga 4., primjenjujući jednu od metoda opisanih u stavku 1. (ispitivanje vozila) ili u stavku 2. (ispitivanje na inercijskom dinamometru) i ispunjava zahtjeve navedene u ovom prilogu. Vozilo (vozila) ili kočnica (kočnice) predstavnici tipa odabire se iz raspona vozila na kojima se ti kompleti upotrebljavaju pomoću analize najslabijeg primjerka (4).

5.2.3. Sklopovi zamjenskih kočnih obloga za vozila kategorija O1 i O2

Sklopovi zamjenskih kočnih obloga ispituju se u skladu s propisima Priloga 5. ispunjavaju zahtjeve navedene u ovom prilogu.

5.2.4. Sklopovi zamjenskih kočnih obloga i zamjenske kočne obloge kočnica s bubnjem za vozila kategorija O3 i O4

Sklopovi zamjenskih kočnih obloga i zamjenske kočne obloge kočnica s bubnjem ispituju se u skladu s propisima Priloga 6. ispunjavaju zahtjeve navedene u ovom prilogu. Za ispitivanja se koristi jedna od tri metode opisane u stavku 3. dodatka 2. Prilogu 11. Pravilniku br. 13.

5.2.5. Sklopovi zamjenskih kočnih obloga za vozila kategorije L

Najmanje jedan komplet sklopova zamjenskih kočnih obloga, koji predstavlja tip obloga koji treba homologirati ugrađuje se i ispituje na najmanje jedno vozilo koje je predstavnik tipa vozila za koji se zahtijeva homologacija, u skladu s propisima Priloga 7., i ispunjava zahtjeve navedene u ovom prilogu. Vozilo (vozila) predstavnici tipa odabiru se iz raspona vozila na kojima se ti kompleti upotrebljavaju pomoću analize najslabijeg primjerka (5).

5.3. Mehaničke značajke

5.3.1. Sklopovi zamjenskih kočnih obloga za vozila kategorija M1, M2, N1, O1, O2 i L

5.3.1.1. Za sklopove zamjenskih kočnih obloga tipa za koji je podnesen zahtjev za homologaciju treba provesti ispitivanje smične čvrstoće prema normi ISO 6312:1981 ili ISO 6312:2001.

Najmanja dopuštena čvrstoća na smik je 250 N/cm2 za sklop kočne pločice i 100 N/cm2 za sklop kočne papuče.

5.3.1.2. Za sklopove zamjenskih kočnih obloga tipa za koji je podnesen zahtjev za homologaciju treba provesti ispitivanje na stišljivost prema normi ISO 6310:1981 ili ISO 6310:2001.

Vrijednost stišljivosti ne smije prelaziti 2 % pri temperaturi okoliša, 5 % pri 400 °C za sklop kočne pločice i 2 % pri temperaturi okoliša i 4 % pri 200 °C za sklop kočne papuče. Ovaj se zahtjev ne primjenjuje na sklopove kočnih obloga parkirne kočnice.

5.3.2. Sklopovi zamjenskih kočnih obloga za vozila kategorija M3, N2, N3, O3 i O4

5.3.2.1. Smična čvrstoća

Ovo se ispitivanje primjenjuje samo na sklopove kočnih pločica disk pločica.

Za sklopove zamjenskih kočnih obloga tipa za koji je podnesen zahtjev za homologaciju treba provesti ispitivanje smične čvrstoće prema normi ISO 6312:1981 ili ISO 6312:2001. Sklopovi zamjenskih kočnih obloga mogu se podijeliti u dva ili tri dijela da bi odgovarali radnim mogućnostima ispitne naprave.

Najmanja prihvatljiva smična čvrstoća je 250 N/cm2.

5.3.2.2. Stišljivost

Za sklopove zamjenskih kočnih obloga i zamjenske kočne obloge kočnica s bubnjem tipa za koji je podnesen zahtjev za homologaciju treba provesti ispitivanje na stišljivost prema normi ISO 6310:1981 ili ISO 6310:2001. Upotrebljavaju se plosnati uzorci s obzirom na uzorak tipa I.

Vrijednost stišljivosti ne smije prelaziti 2 % pri temperaturi okoliša, 5 % pri 400 °C za sklop kočne pločice i 2 % pri temperaturi okoliša i 4 % pri 200 °C za sklopove kočne papuče i kočne obloge kočnica s bubnjem.

5.3.2.3. Tvrdoća materijala (6)

Ovaj se zahtjev primjenjuje na sklopove zamjenskih kočnih obloga kočnica s bubnjem i zamjenske kočne obloge kočnica s bubnjem.

Za sklopove zamjenskih kočnih obloga ili za zamjenske kočne obloge kočnica s bubnjem tipa za koje je podnesen zahtjev za homologaciju treba provesti ispitivanje na tvrdoću prema normi ISO 2039-2:1987.

Podatak o tvrdoći za tarni materijal na tarnoj površini je srednja vrijednost pet uzoraka obloga iz različitih proizvodnih serija (ako je dostupno) tako da se na različitim mjestima svake kočne obloge provede pet mjerenja.

6. PAKIRANJE I OZNAČIVANJE

6.1. Sklopovi zamjenskih kočnih obloga ili zamjenske kočne obloge kočnica s bubnjem koji odgovaraju tipu homologiranom u skladu s ovim Pravilnikom, stavljaju se na tržište u kompletima za pojedinu osovinu.

6.2. Svaki komplet za osovinu treba biti u posebnom pakiranju koje je napravljeno tako da je svako prethodno otvaranje lako vidljivo.

6.3. Na svakom pakiranju trebaju biti vidljivi sljedeći podaci: 6.3.1. količina sklopova zamjenskih kočnih obloga ili zamjenskih kočnih obloga kočnica s bubnjem u pakiranju; 6.3.2. naziv ili trgovačka oznaka proizvođača; 6.3.3. marka i tip zamjenskih kočnih obloga ili zamjenskih kočnih obloga kočnica s bubnjem; 6.3.4. vozila/osovine/kočnice za koje je sadržaj homologiran; 6.3.5. homologacijska oznaka.

6.4. Svako pakiranje treba sadržavati uputu o ugradnji na jednom od službenih jezika ECE-a dopunjenu odgovarajućim tekstom na jeziku zemlje u kojoj se prodaje: 6.4.1. s posebnom uputom za pomoćne dijelove; 6.4.2. koja navodi da se sklop zamjenske kočne obloge ili zamjenske kočne obloge kočnica s bubnjem trebaju mijenjati za cijelu osovinu; 6.4.3. sa, u slučaju zamjenskih kočnih obloga kočnica s bubnjem, opću izjavu kojom se polaže pažnja na sljedeće stavke: integritet platforme kočne papuče, naležne površine ležaja i otklona; kočna papuča se ne iskrivljava, ne deformira ni ne rđa; tip i veličina zakovice koju treba upotrebljavati; potrebni alati za zakivanje i sile. 6.4.4. i dodatno, u slučaju sustava kombiniranog kočenja u smislu stavka 2.9. Pravilnika br. 78 navodi se homologirana kombinaciju (kombinacije) sklopa kočne obloge.

6.5. Na svakom sklopu zamjenskih kočnih dijelova ili zamjenskih kočnih obloga kočnica s bubnjem moraju trajno biti vidljivi sljedeći podaci o homologaciji: 6.5.1. homologacijska oznaka; 6.5.2. datum proizvodnje, najmanje mjesec i godina, ili serijski broj, 6.5.3. marka i tip kočne obloge.

7. PREINAKE I PROŠIRENJE HOMOLOGACIJE SKLOPA ZAMJENSKIH KOČNIH OBLOGA ILI ZAMJENSKIH KOČNIH OBLOGA KOČNICA S BUBNJEM

7.1. O svakoj preinaci tipa sklopa zamjenskih kočnih obloga ili tipa zamjenskih kočnih obloga kočnica s bubnjem ili tipa zamjenskih kočnih obloga kočnica s bubnjem treba obavijestiti nadležno tijelo koje je izdalo homologaciju tipa. To tijelo tada može: 7.1.1. smatrati da učinjene preinake neće bitno štetiti i da u svakom slučaju sklop zamjenskih kočnih obloga ili zamjenske kočne obloge kočnica s bubnjem još uvijek ispunjavaju zahtjeve; ili 7.1.2. zahtijevati od tehničke službe nadležne za obavljanje ispitivanja, dodatno izvješće o ispitivanju.

7.2. Potvrđivanje ili odbijanje homologacije s navedenim preinakama dostavlja se strankama Sporazuma iz 1958. koje primjenjuju ovaj Pravilnik postupkom koji je određen u gornjem stavku 4.4.

7.3. Nadležno tijelo koje izdaje proširenje homologacije dodjeljuje serijski broj za to proširenje i o tome obavješćuje druge stranke Sporazuma iz 1958. koje primjenjuju ovaj Pravilnik putem formulara s izjavom koji je sukladan predlošku u Prilogu 1. ovom Pravilniku.

8. SUKLADNOST PROIZVODNJE

8.1. Sklopovi zamjenskih kočnih obloga ili zamjenske kočne obloge kočnica s bubnjem koji su homologirani u skladu s ovim Pravilnikom izrađuju se tako da su sukladni homologiranom tipu.

8.2. Za originalne sklopove kočnih obloga ili originalne kočne obloge kočnica s bubnjem koji su predmet zahtjeva prema stavku 3.2. smatra se da ispunjavaju zahtjeve stavka 8.

8.3. Kako bi se provjerilo da su zahtjevi iz stavka 8.1. ispunjeni, provodi se odgovarajući nadzor proizvodnje. On obuhvaća nadzor upotrijebljenih sirovina i sastavnih dijelova.

8.4. Nositelj homologacije posebno je dužan: 8.4.1. osigurati da se za svaki tip sklopa zamjenskih kočnih obloga ili tip zamjenske kočne obloge kočnica s bubnjem provedu barem relevantna ispitivanja propisana u stavku 5.3. i ispitivanje trenja kako je propisano u Prilogu 9. ovom Pravilniku, na temelju statističkih podataka i nasumičnih uzoraka u skladu s regularnim postupkom za osiguranje kvalitete. Za sklopove kočnih obloga parkirne kočnice primjenjuje se samo smična čvrstoća opisana u stavku 5.3. 8.4.2. osigurati postupke za učinkoviti nadzor kvalitete proizvoda; 8.4.3. imati pristup kontrolnoj opremi potrebnoj za provjeru sukladnosti sa svakim homologiranim tipom; 8.4.4. analizirati rezultate svakog tipa ispitivanja kako bi se provjerila i osigurala stabilnost svojstava proizvoda, dopuštajući pritom varijaciju industrijske proizvodnje; 8.4.5. osigurati da se rezultati ispitivanja zabilježe i da pripadajući dokumenti ostanu dostupni u razdoblju koje je potrebno utvrditi u skladu s administrativnom službom; 8.4.6. osigurati da bilo koje prikupljanje uzoraka koje pruža dokaz o nesukladnosti s tipom ispitivanja uzetim u obzir dovede do novog prikupljanja i novog ispitivanja. Poduzimaju se sve potrebne mjere kako bi se ponovo uspostavila sukladnost odgovarajuće proizvodnje.

8.5. Nadležno tijelo koje je izdalo homologaciju tipa može u bilo koje vrijeme provjeriti metode za kontrolu sukladnosti primjenljive na svaku proizvodnu jedinicu.

8.5.1. Kod svake inspekcije, inspektoru je potrebno predočiti knjige ispitivanja i bilješke o pregledima proizvodnje.

8.5.2. Inspektor može nasumce uzeti uzorke koji se moraju ispitivati u laboratoriju proizvođača. Najmanji broj uzoraka može se utvrditi u svjetlu rezultata provjera proizvođača.

8.5.3. Pokaže li se razina kvalitete nezadovoljavajućom ili se učini potrebnim provjeriti valjanost ispitivanja obavljenih u zahtjevu iz stavka 8.5.2., inspektor odabire uzorke koji se dostavljaju tehničkoj službi koja je pratila ispitivanja za homologaciju tipa.

8.5.4. Nadležno tijelo može obaviti bilo koje ispitivanje propisano ovim Pravilnikom.

8.5.5. Uobičajena učestalost inspekcija ovlaštenih od nadležnog tijela je jedanput godišnje. U slučaju da su zabilježeni negativni rezultati tijekom jednog od obilazaka, nadležno je tijelo dužno osigurati poduzimanje svih potrebnih mjera da se što prije ponovo uspostavi sukladnosti proizvodnje.

9. KAZNE ZA NESUKLADNOST PROIZVODNJE

9.1. Homologacija dodijeljena za sklop zamjenskih kočnih obloga ili zamjenske kočne obloge kočnica s bubnjem na temelju ovog Pravilnika može se povući ako nisu ispunjeni zahtjevi određeni u stavku 8.1. gore.

9.2. Ako ugovorna stranka Sporazuma koja primjenjuje ovaj Pravilnik povuče homologaciju koju je prethodno izdala, ona o tome odmah obavješćuje druge ugovorne stranke koje primjenjuju ovaj Pravilnik putem obrasca s izjavom koji je sukladan predlošku u Prilogu 1. ovom Pravilniku.

10. KONAČNA OBUSTAVA PROIZVODNJE

Ako nositelj homologacije u potpunosti prestane proizvoditi tip sklopa zamjenskih kočnih obloga ili tip zamjenskih kočnih obloga kočnica s bubnjem u skladu s ovim Pravilnikom, o tome mora obavijestiti tijelo koje je izdalo homologaciju. Po primitku predmetne izjave to tijelo o tome odmah mora obavijestiti druge ugovorne stranke Sporazuma iz 1958. koje primjenjuju ovaj Pravilnik putem obrasca s izjavom koji je sukladan predlošku iz Priloga 1. ovom Pravilniku.

11. NAZIVI I ADRESE TEHNIČKIH SLUŽBI ODGOVORNIH ZA PROVOĐENJE HOMOLOGACIJSKIH ISPITIVANJA I NADLEŽNIH ADMINISTRATIVNIH TIJELA

Stranke iz Sporazuma koje primjenjuju ovaj Pravilnik, dostavljaju Tajništvu Ujedinjenih naroda imena i adrese tehničkih službi koje su odgovorne za provođenje homologacijskih ispitivanja i administrativnih tijela koja izdaju homologaciju i kojima se moraju poslati formulari izjave koji potvrđuju homologaciju ili dopunu, odbijanje ili ukidanje homologacije, a koji su izdani u drugim državama

12. PRIJELAZNE ODREDBE

12.1. Nijedna ugovorna stranka ne odbija izdati homologacije prema ovom Pravilniku kako je izmijenjen nizom izmjena 01.

12.2. Od 1. siječnja 1995. ugovorne stranke koje primjenjuju ovaj Pravilnik izdaju homologacije samo ako homologirani sklop zamjenskih kočnih obloga ili zamjenske kočne obloge kočnica s bubnjem ispunjavaju zahtjeve ovog Pravilnika kako je izmijenjen nizom izmjena 01.

12.3. Ugovorne stranke koje primjenjuju ovaj Pravilnik i dalje dozvoljavaju ugradbu ili uporabu sklopa zamjenskih kočnih obloga ili zamjenskih kočnih obloga kočnica s bubnjem na vozilo u uporabi, homologirano prema ovom Pravilniku u izvornom neizmijenjenom obliku.

(1) U ovom se Pravilniku upućivanja na Pravilnik br. 13 smatraju upućivanjima na bilo koji drugi međunarodni propis koje primjenjuje iste tehničke zahtjeve kao i Pravilnik br. 13. Upućivanja na pojedine odjeljke Pravilnika se tumače u skladu s time.

(2) Ako takve kočne obloge nisu dostupne na tržištu, mogu se upotrijebiti kočne obloge navedene pod stavkom 8.2.

(3) za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za Belgiju, 7 za Mađarsku, 8 za Češku, 9 za Španjolsku, 10 za Srbiju, 11 za Ujedinjenu Kraljevinu, 12 za Austriju, 13 za Luksemburg, 14 za Švicarsku, 15 (prazno), 16 za Norvešku, 17 za Finsku, 18 za Dansku, 19 za Rumunjsku, 20 za Poljsku, 21 za Portugal, 22 za Rusku Federaciju, 23 za Grčku, 24 za Irsku, 25 za Hrvatsku, 26 za Sloveniju, 27 za Slovačku, 28 za Bjelarus, 29 za Estoniju, 30 (prazno), 31 za Bosnu i Hercegovinu, 32 za Latviju, 33 (prazno), 34 za Bugarsku, 35 (prazno), 36 za Litvu, 37 za Tursku, 38 (prazno), 39 za Azerbajdžan, 40 za bivšu jugoslavensku republiku Makedoniju, 41 (prazno), 42 za Europsku zajednicu (Homologacije izdaju države članice korištenjem svog ECE simbola), 43 za Japan, 44 (prazno), 45 za Australiju, 46 za Ukrajinu, 47 za Južnu Afriku i 48 za Novi Zeland, 49 za Cipar, 50 za Maltu, 51 za Republiku Koreju, 52 za Maleziju, 53 za Tajland, 54 i 55 (prazno), 56 za Crnu Goru, 57 (prazno) i 58 za Tunis. Naredni se brojevi dodjeljuju drugim državama kronološkim redom, prema kojem ratificiraju ili pristupaju Sporazumu o donošenju jedinstvenih tehničkih propisa za vozila na kotačima, opremu i dijelove, koji se mogu ugraditi u vozila s kotačima i/ili se koriste na njima i uvjeta za uzajamno priznavanje homologacija izdanih na temelju tih propisa te tako dodijeljene brojčane oznake Glavni tajnik Ujedinjenih naroda dostavlja ugovornim strankama Sporazuma.

(4) Analiza najslabijeg primjerka mora uključivati sljedeće tehničke značajke (najmanje) svakog tipa vozila koji se primjenjuje:

(a) promjer rotora

(b) debljina rotora

(c) odzračeni ili kruti rotor

(d) primjer klipa

(e) dinamički polumjer gume

(f) masa vozila

(g) masa osovine i postotak kočnog učinka osovine

(h) najveća brzina vozila.

Uvjeti ispitivanja navode se u izvješću o ispitivanju.

(5) Vidjeti napomenu 4.

(6) Ovo je ispitivanje uključeno za potrebe sukladnosti proizvodnje. Najmanje vrijednosti i dopuštena odstupanja trebaju se usuglasiti s tehničkom službom.

PRILOG 1.

IZJAVA

(najveći format: A4 (210 × 297 mm)

PRILOG 2.

POSTAVLJANJE HOMOLOGACIJSKE OZNAKE I HOMOLOGACIJSKIH PODATAKA

(Vidjeti stavak 4.7. ovog Pravilnika)

a = 8 mm min.

Iz gore navedene homologacijske oznake je vidljivo da je predmetni dio homologiran u Nizozemskoj (E4) u skladu s Pravilnikom br. 90. Na slici prve se dvije znamenke homologacijskog broja odnose na Pravilnik br. 90 s uključenim nizom izmjena 01 prilikom izdavanja homologacije; slijede tri znamenke koje je homologacijsko tijelo izdalo tipu kočnih obloga i sljedeće tri znamenke su one koje je homologacijsko tijelo izdalo za nosač papuče ili nosač pločice. Svih osam znamenaka zajedno čine homologacijski broj za taj tip sklopa zamjenskih kočnih obloga.

Primjer oznake sklopa kočne pločice

Primjer oznake sklopa kočne papuče

Primjer oznake kočnih obloga kočnica s bubnjem

Napomena: Položaj bilo koje od tih oznaka prikazanih u gornjim primjerima, nije obvezan.

PRILOG 3.

Zahtjevi za sklopove zamjenskih kočnih obloga za vozila kategorija M1, M2 i N1

1. Sukladnost s Pravilnikom br. 13

Sukladnost s Pravilnikom br. 13 provjerava se ispitivanjem vozila.

1.1. Priprema vozila

1.1.1. Ispitno vozilo

Vozilo, predstavnik tipa (tipova) za koje je podnesen zahtjev za homologaciju sklopova zamjenskih kočnih obloga mora biti opremljeno tipom sklopa zamjenskih kočnih obloga za koji je podnesen zahtjev za homologaciju, i mora u skladu sa zahtjevima Pravilnika br. 13 i 13-H biti opremljen mjernim uređajima za ispitivanje kočenja.

Kočne obloge koje su podnesene za ispitivanje trebaju biti postavljene na odgovarajuće kočnice i dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

1.1.2. Postupak uhodavanja

1.1.2.1. Opći uvjeti

Sklopovi kočnih obloga podneseni za ispitivanje opremljeni su odgovarajućim kočnicama. U slučaju sklopova zamjenskih kočnih obloga moraju se upotrijebiti nove kočne obloge. Kočne obloge kočnica s bubnjem mogu se strojno obraditi kako bi se postigao najbolji mogući početni kontakt između obloga i bubnja (bubnjeva). Ispitno vozilo treba biti potpuno opterećeno.

Mogu se upotrijebiti sklopovi izvornih kočnih obloga upotrijebljeni za usporedno ispitivanje i već ugrađeni na ispitno vozilo, uz uvjet da su u dobrom stanju i da nisu istrošeni za više od 20 % početne debljine. Ne smiju imati oštećenja, napuknuća, previše rđe ni znakove pregrijavanja. Oni se uhodavaju u skladu s postupkom opisanim dolje.

1.1.2.2. Postupak

Prevezite udaljenost od najmanje 50 km s najmanje 100 primjena kočnice pri različitim usporenjima (najmanje između 1 m/s2 i 5 m/s2) s početnim brzinama između 50 km/h i 120 km/h. Tijekom postupka uhodavanja mora se barem tri puta postići temperaturni raspon između 250 °C i 500 °C za sklopove kočnih pločica ili između 150 °C i 250 °C za sklopove kočnih obloga kočnica s bubnjem (mjereno na tarnoj površini diska ili bubnja). Temperature ne smiju prelaziti 500 °C za sklopove kočnih pločica i 250 °C za sklopove kočnih obloga kočnica s bubnjem.

1.1.2.3. Provjera djelovanja

Kočenjem jedne po jedne osovine provesti 5 kočenja pri brzini od 70 km/h do 0 km/h (prednja osovina) i 45 km/h do 0 km/h (stražnja osovina) pri tlaku u vodu od 4 Mpa (1) i s početnom temperaturom od 100 °C za svako zaustavljanje. Pet uzastopnih nejednakih rezultata mora biti u granicama dozvoljenog odstupanja od 0,6 m/s2 (prednja osovina) ili 0,4 m/s2 (stražnja osovina) od prosječnog punog usporenja.

Ako ovaj zahtjev nije ispunjen postupak uhodavanja u skladu sa stavkom 1.1.2.2. mora se proširiti a provjera djelovanja u skladu sa stavkom 1.1.2.3. mora se ponoviti.

1.2. Kočni sustav vozila provjerava se u skladu sa zahtjevima za odgovarajuću kategoriju vozila (M1, M2 ili N1) u Pravilniku br. 13, Prilogu 4., stavcima 1. i 2. Primjenjuju se sljedeći zahtjevi odnosno ispitivanja:

1.2.1. Sustav radne kočnice

1.2.1.1. Ispitivanje tipa 0 s odspojenim motorom i opterećenim vozilom

1.2.1.2. Ispitivanje tipa 0 s odspojenim motorom s neopterećenim i opterećenim vozilom u skladu s Pravilnikom br. 13, Prilogom 4., stavcima 1.4.3.1. (ispitivanje stabilnosti) i 1.4.3.2. (samo ispitivanje pri početnoj brzini od v = 0,8 vmax)

1.2.1.3. Ispitivanje tipa I.

1.2.2. Sustav pomoćne kočnice

1.2.2.1. Ispitivanje tipa 0 s odspojenim motorom s opterećenim vozilom (to ispitivanje se može izostaviti ako je očito da su zahtjevi ispunjeni, npr. kod dijagonalno povezanog kočnog sustava)

1.2.3. Sustav parkirne kočnice

(Vrijedi samo u primjeru kad se kočnica za koju se traži homologacija kočnih obloga koristi za parkiranje).

1.2.3.1. Ispitivanje na nizbrdici od 18 % s opterećenim vozilom.

1.3. Vozilo mora ispunjavati sve odgovarajuće zahtjeve iz Pravilnika br. 13, Priloga 4., stavka 2. kako je određeno za tu kategoriju vozila.

2. Dodatni zahtjevi

Sukladnost s dodatnim zahtjevima provjerava se jednim od sljedećih zahtjeva:

2.1. Ispitivanje na vozilu (kočenjem svake osovine posebno)

Za ovo ispitivanje vozilo treba biti potpuno opterećeno, a kočnice se aktiviraju uvijek na odspojenom motoru i na ravnoj cesti.

Sustav za upravljanje radnom kočnicom vozila mora biti opremljen napravom za odvajanje kočnica prednje osovine od kočnica stražnje osovine, tako da se obje mogu koristiti neovisno jedna od druge.

U slučaju da se traži homologacija sklopova kočnih obloga za kočnice prednje osovine, djelovanje kočnice stražnje osovine treba isključiti.

U slučaju da se traži homologacija sklopova kočnih obloga za kočnice stražnje osovine, djelovanje kočnice prednje osovine treba isključiti.

2.1.1. Ispitivanje jednakovrijedne učinkovitosti kočenjem hladnim kočnicama

Učinkovitost sklopa zamjenskih kočnih obloga kod kočenja hladnim kočnicama se uspoređuje s učinkovitošću izvornih sklopova kočnih obloga tako da se rezultati ispitivanja uspoređuju na sljedeći način:

2.1.1.1. Kočnice se aktiviraju šesterokratno postupnim povećavanjem pritiska na pedalu ili povećanjem tlaka u vodu, dok kotači ne blokiraju odnosno do ostvarivanja prosječnog punog usporenja od 6 m/s2 ali do najvećeg dozvoljenog tlaka na pedalu za predmetnu kategoriju vozila, i to od početnih brzina navedenih u tablici:

Kategorija vozila Ispitna brzina u km/h Prednja osovina Stražnja osovina M1 70 45 M2 50 40 M3 65 50

Početna temperatura kočnica prije svake uporabe treba biti ≤ 100 °C.

2.1.1.2. Pritisak na pedalu odnosno tlak u radnom vodu i prosječno puno usporenje se bilježe i prikazuju u obliku krivulje za svako aktiviranje kočnice te se određuje pritisak (sila) na pedalu koja je potrebna za postizanje (ako je moguće) prosječnog punog usporenja od 5 m/s2 za kočnice prednje osovine i 3 m/s2 za kočnice stražnje osovine. Ako se te vrijednosti ne mogu postići najvećim dozvoljenim pritiskom (silom) na pedalu, određuje se pritisak na pedalu ili tlak u radnom vodu koji je potreban da se postigne najveće usporenje.

2.1.1.3. Smatra se da je sklop zamjenskih kočnih obloga po učinkovitosti usporediv sa izvornim sklopom kočnih obloga ako je postignuto prosječno puno usporenje pri jednakom pritisku na pedalu ili tlaku u vodu, u području gornje dvije trećine dobivene krivulje u granicama ± 15 % usporenja dobivenih sa sklopom izvornih kočnih obloga.

2.1.2. Ispitivanje osjetljivosti na brzinu

2.1.2.1. Koristeći silu na pedali kočnice prema stavku 2.1.1.2. ovog priloga pri početnoj temperaturi kočnice od 100 °C, tri puta se aktivira kočnica pri svakoj od sljedećih brzina:

(a) Prednja osovina 65 km/h, 100 km/h i 135 km/h, kad je vmax veći od 150 km/h.

(b) Stražnja osovina 45 km/h, 65 km/h i 90 km/h, kad je vmax veći od 150 km/h.

2.1.2.2. Izračuna se prosječni rezultat sile za svaku skupinu ova tri aktiviranja, a brzina se s obzirom na odgovarajuće prosječno puno usporenje prikaže grafički.

2.1.2.3. Prosječno puno usporenje zabilježeno za više brzine mora se nalaziti u području ± 15 % usporenja koje je zabilježeno za najniže brzine.

2.2. Ispitivanje na inercijskom dinamometru

2.2.1. Ispitna oprema

Za potrebe ispitivanja inercijski dinamometar mora biti opremljen predmetnom kočnicom vozila. Dinamometar mora biti opremljen mjeračem za trajno bilježenje broja okretaja, kočnog momenta, tlaka u vodu, broja okretaja nakon aktiviranja kočnice, vremena kočenja i temperature kočnog diska.

2.2.2. Ispitni uvjeti

2.2.2.1. Rotacijska masa dinamometra mora odgovarati polovici najvećeg osovinskog opterećenja tehnički dozvoljene mase vozila kako je prikazano u donjoj tablici i polumjeru kotrljanja najveće gume koja je dozvoljena za taj tip vozila.

Kategorija vozila Dio najveće mase vozila na osovini Prednja osovina Stražnja osovina M1 0,77 0,32 M2 0,69 0,44 N1 0,66 0,39

2.2.2.2. Početna brzina inercijskog dinamometra mora odgovarati pravocrtnoj brzini vozila kako je navedeno u točkama 2.2.3. i 2.2.4. ovog priloga, i ovisna je o dinamičnom polumjeru gume.

2.2.2.3. Kočne obloge koje se ispituju trebaju biti postavljene na odgovarajuće kočnice i, dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

Postupak uhodavanja faza 1., 64 kočenja sa 80 km/h na 30 km/h pri različitim tlakovima u vodu: Parametar Prednja osovina Stražnja osovina Disk kočnica Stražnja osovina Kočnica s bubnjem Broj kočenja po ciklusu 32 32 32 Brzina kočenja (km/h) 80 80 80 Brzina otpuštanja (km/h) 30 30 30 Početna temperatura kočnice (°C) < 100 < 100 < 80 Konačna temperatura kočnice (°C) otvoreno otvoreno otvoreno Tlak kočenja 1 (kPa) 1 500 1 500 1 500 Tlak kočenja 2 (kPa) 3 000 3 000 3 000 Tlak kočenja 3 (kPa) 1 500 1 500 1 500 Tlak kočenja 4 (kPa) 1 800 1 800 1 800 Tlak kočenja 5 (kPa) 2 200 2 200 2 200 Tlak kočenja 6 (kPa) 3 800 3 800 3 800 Tlak kočenja 7 (kPa) 1 500 1 500 1 500 Tlak kočenja 8 (kPa) 2 600 2 600 2 600 Tlak kočenja 9 (kPa) 1 800 1 800 1 800 Tlak kočenja 10 (kPa) 3 400 3 400 3 400 Tlak kočenja 11 (kPa) 1 500 1 500 1 500 Tlak kočenja 12 (kPa) 2 600 2 600 2 600 Tlak kočenja 13 (kPa) 1 500 1 500 1 500 Tlak kočenja 14 (kPa) 2 200 2 200 2 200 Tlak kočenja 15 (kPa) 3 000 3 000 3 000 Tlak kočenja 16 (kPa) 4 600 4 600 4 600 Tlak kočenja 17 (kPa) 2 600 2 600 2 600 Tlak kočenja 18 (kPa) 5 100 5 100 5 100 Tlak kočenja 19 (kPa) 2 200 2 200 2 200 Tlak kočenja 20 (kPa) 1 800 1 800 1 800 Tlak kočenja 21 (kPa) 4 200 4 200 4 200 Tlak kočenja 22 (kPa) 1 500 1 500 1 500 Tlak kočenja 23 (kPa) 1 800 1 800 1 800 Tlak kočenja 24 (kPa) 4 600 4 600 4 600 Tlak kočenja 25 (kPa) 2 600 2 600 2 600 Tlak kočenja 26 (kPa) 1 500 1 500 1 500 Tlak kočenja 27 (kPa) 3 400 3 400 3 400 Tlak kočenja 28 (kPa) 2 200 2 200 2 200 Tlak kočenja 29 (kPa) 1 800 1 800 1 800 Tlak kočenja 30 (kPa) 3 000 3 000 3 000 Tlak kočenja 31 (kPa) 1 800 1 800 1 800 Tlak kočenja 32 (kPa) 3 800 3 800 3 800 Broj ciklusa 2 2 2

Faza uhodavanja 2, 10 zaustavljanja sa 100 km/h na 5 km/h pri 0,4 g usporenja i povećanjem početne temperature: Parametar Prednja osovina Stražnja osovina Disk kočnica Stražnja osovina Kočnica s bubnjem Broj kočenja po ciklusu 10 10 10 Brzina kočenja (km/h) 100 100 100 Brzina otpuštanja (km/h) < 5 < 5 < 5 Razina usporenja (g) 0,4 0,4 0,4 Najveći tlak (kPa) 16 000 16 000 10 000 Početna temperatura 1 (°C) < 100 < 100 < 100 Početna temperatura 2 (°C) < 215 < 215 < 151 Početna temperatura 3 (°C) < 283 < 283 < 181 Početna temperatura 4 (°C) < 330 < 330 < 202 Početna temperatura 5 (°C) < 367 < 367 < 219 Početna temperatura 6 (°C) < 398 < 398 < 232 Početna temperatura 7 (°C) < 423 < 423 < 244 Početna temperatura 8 (°C) < 446 < 446 < 254 Početna temperatura 9 (°C) < 465 < 465 < 262 Početna temperatura 10 (°C) < 483 < 483 < 270 Broj ciklusa 1 1 1

Vrijeme ponovnog uspostavljanja brzine, 18 kočenja sa 80 km/h na 30 km/h pri tlaku u vodu od 3 000 kPa: Parametar Prednja osovina Stražnja osovina Disk kočnica Stražnja osovina Kočnica s bubnjem Broj kočenja po ciklusu 18 18 18 Brzina kočenja (km/h) 80 80 80 Brzina otpuštanja (km/h) 30 30 30 Tlak (kPa) 3 000 3 000 3 000 Početna temperatura kočnice (°C) < 100 < 100 < 80 Konačna temperatura kočnice (°C) otvoreno otvoreno otvoreno Broj ciklusa 1 1 1

2.2.2.4. Provesti 5 primjena kočnice pri brzini od 80 km/h do 0 km/h pri tlaku u vodu od 4 MPa i s početnom temperaturom od 100 °C za svako zaustavljanje. Pet uzastopnih nejednakih rezultata mora biti u granicama dozvoljenog odstupanja od 0,6 m/s2 od prosječnog punog usporenja.

Ako ovaj zahtjev nije ispunjen prva faza postupka uhodavanja „Postupak uhodavanja 1” mora se ponoviti dok se ne postigne željena stabilnost djelovanja.

2.2.2.5. Dopuštena je uporaba zraka za hlađenje. Brzina dotoka zraka tijekom primjene kočnice na kočnici iznosi:

vzrak = 0,33 v

gdje je:

v = ispitna brzina vozila na početku kočenja.

2.2.3. Ispitivanje jednakovrijedne učinkovitosti kočenjem hladnim kočnicama

Učinkovitost sklopa zamjenskih kočnih obloga kod kočenja s hladnim kočnicama se uspoređuje s učinkovitošću sklopova izvornih kočnih obloga tako da se rezultati ispitivanja uspoređuju na sljedeći način:

2.2.3.1. Pri početnim brzinama 80 km/h za M1 i N1 te 60 km/h za M2 i pri temperaturi kočnice od ≤ 100 °C na početku svake uporabe kočnica se pritisne šest puta uz postupno povećanje tlaka u vodu do prosječnog punog usporenja od 6 m/s2.

2.2.3.2. Tlak u vodu i prosječno puno usporenje se bilježe i prikažu grafički za svaku upotrebu kočnice, a odredi se tlak u vodu koji je potreban da se postigne usporenje od 5 m/s2.

2.2.3.3. Smatra se da je sklop zamjenskih kočnih obloga po učinkovitosti usporediv sa sklopom izvornih zamjenskih kočnih obloga, ako je postignuto prosječno puno usporenje pri jednakom pritisku na pedalu ili tlaku u vodu, u području gornje dvije trećine dobivene krivulje u granicama ± 15 % usporenja dobivenih sa sklopom izvornih kočnih obloga.

2.2.4. Ispitivanje osjetljivosti na brzinu

2.2.4.1. Koristeći silu na pedali kočnice prema točki 2.2.3.2. pri početnoj temperaturi kočnice od ≤ 100 °C, tri puta se aktivira kočnica pri brzini okretanja dinamometra koja odgovara sljedećim pravocrtnim brzinama kretanja vozila od:

(a) 75 km/h, 120 km/h i dodatno 160 km/h, kad je vmax veća od 150 km/h.

2.2.4.2. Izračuna se prosječni rezultat sile za svaku skupinu ova tri aktiviranja, a brzina se s obzirom na odgovarajuće prosječno puno usporenje prikaže grafički.

2.2.4.3. Prosječno puno usporenje zabilježeno za više brzine mora se nalaziti u području unutar 15 % onog koje je zabilježeno za najniže brzine.

(1) Osim za sustave hidrauličnog kočenja koristi se ekvivalentna ulazna vrijednost.

PRILOG 4.

Zahtjevi za sklopove zamjenskih kočnih obloga i kočnih obloga kočnica s bubnjem za vozila kategorija M3, N2 i N3

1. Ispitivanje vozila

1.1. Ispitno vozilo

Vozilo, predstavnik tipa (tipova) za koje je podnesen zahtjev za homologaciju sklopa zamjenskih kočnih obloga ili homologaciju kočnih obloga kočnica s bubnjem mora biti opremljeno tipom sklopa kočnih obloga ili kočnih obloga kočnica s bubnjem za koji je podnesen zahtjev za homologaciju, i mora u skladu sa zahtjevima Pravilnika br. 13, biti opremljen mjernim uređajima za ispitivanje kočenja.

Kočne obloge podnesene za ispitivanje trebaju biti postavljene na odgovarajuće kočnice i dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

1.2. Ispitivanja i zahtjevi

1.2.1. Sukladnost s Pravilnikom br. 13

1.2.1.1. Kočni sustav vozila provjerava se u skladu sa zahtjevima za odgovarajuću kategoriju vozila (M3, N2 ili N3) u Pravilniku br. 13, Prilogu 4., stavcima 1. i 2. Primjenjuju se sljedeći zahtjevi odnosno ispitivanja:

1.2.1.1.1. Sustav radne kočnice 1.2.1.1.1.1. Ispitivanje tipa 0 s odspojenim motorom i opterećenim vozilom 1.2.1.1.1.2. Ispitivanje tipa 0 sa spojenim motorom s neopterećenim i opterećenim vozilom u skladu s Pravilnikom br. 13, Prilogom 4., stavcima 1.4.3.1. (ispitivanje stabilnosti) i 1.4.3.2. (samo ispitivanje pri početnoj brzini od v = 0,8 vmax). 1.2.1.1.1.3. Ispitivanje tipa I u skladu s Pravilnikom br. 13, Prilogom 4., stavcima 1.5.1. i 1.5.3. 1.2.1.1.1.4. Ispitivanje tipa II Opterećeno vozilo mora biti ispitano tako da je energija kočenja jednaka vrijednosti zabilježenoj u istom vremenu s opterećenim vozilom koje vozi prosječnom brzinom od 30 km/h, na nizbrdici od 2,5 posto i udaljenosti od 6 km s isključenim upravljačem, pri čemu energiju kočenja preuzimaju samo radne kočnice.

1.2.1.1.2. Sustav pomoćne kočnice 1.2.1.1.2.1. Ispitivanje tipa 0 s odspojenim motorom s opterećenim vozilom (to ispitivanje se može izostaviti ako se nadoknadi ispitivanjima u skladu sa stavkom 1.2.2. ovog priloga).

1.2.1.1.3. Sustav parkirne kočnice (Vrijedi samo u primjeru kad se kočnica za koju se traži homologacija kočnih obloga koristi za parkiranje). 1.2.1.1.3.1. Ispitivanje na nizbrdici od 18 % s opterećenim vozilom

1.2.1.2. Vozilo mora ispunjavati sve odgovarajuće zahtjeve iz Pravilnika br. 13, Priloga 4., stavka 2. kako je određeno za tu kategoriju vozila.

1.2.2. Dodatni zahtjevi (ispitivanje kočenjem svake osovine posebno)

Za ovo ispitivanje vozilo treba biti potpuno opterećeno, a kočnice se aktiviraju uvijek na odspojenom motoru i na ravnoj cesti.

Sustav za upravljanje radnom kočnicom vozila mora biti opremljen napravom za odvajanje kočnica prednje osovine od kočnica stražnje osovine, tako da se obje mogu koristiti neovisno jedna od druge.

U slučaju da se traži homologacija sklopa kočnih obloga ili homologacija kočnih obloga kočnica s bubnjem za kočnice prednje osovine, djelovanje kočnice stražnje osovine treba isključiti.

U slučaju da se traži homologacija sklopa kočnih obloga ili homologacija kočnih obloga kočnica s bubnjem za kočnice stražnje osovine, djelovanje kočnice prednje osovine treba isključiti.

1.2.2.1. Ispitivanje jednakovrijedne učinkovitosti kočenjem hladnim kočnicama

Učinkovitost sklopa zamjenskih kočnih obloga ili zamjenskih kočnih obloga kočnica s bubnjem kod kočenja hladnim kočnicama se uspoređuje s učinkovitošću izvornih sklopova kočnih obloga ili kočnih obloga kočnica s bubnjem tako da se rezultati ispitivanja uspoređuju na sljedeći način.

1.2.2.1.1. Kočnice se aktiviraju šest puta postupnim povećavanjem pritiska na pedalu ili povećanjem tlaka u vodu, dok kotači ne blokiraju odnosno do ostvarivanja prosječnog punog usporenja od 3,5 m/s2 ili do najveće dozvoljene sile pritiska na pedalu ili do ostvarivanja najvećeg tlaka u vodu od početne brzine od 45 km/h i pri čemu je temperatura kočnica prije svake uporabe ≤ 100 °C.

1.2.2.1.2. Pritisak na pedalu odnosno tlak u radnom vodu i prosječno puno usporenje se bilježe i prikazuju u obliku krivulje za svako aktiviranje kočnice te se određuje pritisak (sila) na pedalu koja je potrebna za postizanje (ako je moguće) prosječnog punog usporenja od 3 m/s2. Ako se ta vrijednost ne može postići određuje se pritisak na pedalu ili tlak u radnom vodu koji je potreban da se postigne najveće usporenje.

1.2.2.1.3. Smatra se da je sklop zamjenskih kočnih obloga ili da su zamjenske kočne obloge kočnica s bubnjem po učinkovitosti usporedivi sa sklopom izvornih kočnih obloga ili izvornim kočnim oblogama kočnica s bubnjem ako je postignuto prosječno puno usporenje pri jednakom pritisku na pedalu ili tlaku u vodu, u području gornje dvije trećine dobivene krivulje u granicama ± 15 % usporenja dobivenih sa sklopom izvornih kočnih obloga ili s izvornim kočnim oblogama kočnica s bubnjem.

1.2.2.2. Ispitivanje osjetljivosti na brzinu

1.2.2.2.1. Koristeći silu na pedali kočnice prema stavku 1.2.2.1.2. ovog priloga pri početnoj temperaturi kočnice ≤ 100 °C, tri puta se aktivira kočnica pri svakoj od sljedećih brzina: 40 km/h na 20 km/h, 60 km/h na 40 km/h i 80 km/h na 60 km/h (ako vmax ≥ 90 km/h)

1.2.2.2.2. Izračuna se prosječni rezultat sile za svaku skupinu ova tri aktiviranja, a brzina se s obzirom na odgovarajuće prosječno puno usporenje prikaže grafički.

1.2.2.2.3. Prosječno puno usporenje zabilježeno za više brzine mora se nalaziti u području unutar 25 % usporenja koje je zabilježeno za najniže brzine.

2. Ispitivanje na inercijskom dinamometru

2.1. Ispitna oprema

Za potrebe ispitivanje inercijski dinamometar mora biti opremljen predmetnom kočnicom vozila. Dinamometar mora biti opremljen mjeračem za trajno bilježenje broja okretaja, kočnog momenta, tlaka u vodu, broja okretaja nakon aktiviranja kočnice, vremena kočenja i temperature kočnog diska.

2.1.1. Ispitni uvjeti

2.1.1.1. Rotacijska masa dinamometra mora odgovarati polovici najvećeg osovinskog opterećenja tehnički dozvoljene mase vozila i polumjeru kotrljanja najveće gume koja je dozvoljena za taj tip (tipove) vozila.

2.1.1.2. Početna brzina inercijskog dinamometra mora odgovarati pravocrtnoj brzini vozila kako je navedeno u stavcima dolje, i ovisna je o dinamičnom polumjeru najmanje i najveće gume dozvoljene za taj tip(ove) vozila.

2.1.1.3. Kočne obloge ili kočne obloge kočnica s bubnjem koje se ispituju trebaju biti postavljene na odgovarajuće kočnice i, dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

2.1.1.4. Ako se koristi hlađenje zrakom, brzina dotoka zraka mora biti: vzrak = 0,33 v gdje je: v = ispitna brzina vozila na početku kočenja.

2.1.1.5. Cilindar za aktiviranje ugrađen na kočnicu mora biti najmanje veličine koja je odobrena za taj tip (tipove) vozila.

2.2. Ispitivanja i zahtjevi

2.2.1. Ispitivanja koja proizlaze iz Pravilnika br. 13

2.2.1.1. Ispitivanje tipa 0

Pri početnoj brzini od 60 km/h i pri temperaturi kočnice ≤ 100 °C na početku svake uporabe kočnica se pritisne šest puta uz postupno povećanje tlaka u vodu do tlaka u vodu koji je stalno zajamčen u kočnom sustavu tipa (tipova) vozila (npr. pad tlaka u kompresoru). Mora se postići prosječno puno usporenje od najmanje 5 m/s2.

2.2.1.2. Ispitivanje tipa 0, kočni učinak pri velikim brzinama

Provesti najmanje tri primjene kočnice pri brzini od 100 km/h uz početnu temperaturu od 100 °C na početku svake uporabe ako je homologacija namijenjena za vozila kategorije N2 i pri brzini od 90 km/h ako je homologacija namijenjena za vozila kategorija M3 i N3 koristeći tlak u vodu kako je određen u stavku 2.2.1.1. Srednja vrijednost prosječnih punih usporenja tih triju primjena mora biti najmanje 4 m/s2.

2.2.1.3. Ispitivanje tipa I

2.2.1.3.1. Postupak zagrijavanja

Pri v1 = 60 km/h i v2 = 30 km/h i vremenu ciklusa od 60 s uz početnu temperaturu od ≤ 100 °C na početku svake uporabe se dvadeset puta zaredom pritisne na kočnicu. Tlak u vodu mora odgovarati usporenju od 3 m/s2 kod prve uporabe i mora ostati konstantan tijekom narednih pritisaka na kočnicu.

2.2.1.3.2. Kočni učinak kod kočenja sa zagrijanim kočnicama

Nakon završetka postupka zagrijavanja kočni učinak kod kočenja sa zagrijanim kočnicama mjeri se pod uvjetima iz stavka 2.2.1.1. gore, koristeći zajamčeni tlak u vodu kako je definiran u stavku 2.2.1.1. (temperaturni uvjeti mogu biti drukčiji). Srednja vrijednost prosječnog punog usporenja sa zagrijanom kočnicom ne smije biti manja od 60 posto vrijednosti postignute s hladnom kočnicom ili manja od 4 m/s2.

2.2.1.3.3. Vrijeme za ponovno uspostavljanje brzine

Počevši120 s nakon kočenja sa zagrijanim kočnicama napraviti 5 zaustavljanja s tlakom u vodu korištenim u stavku 2.2.1.3.1. gore i u intervalima od po najmanje 2 minute od početne brzine od 60 km/h. Na početku pete primjene temperatura kočnice mora biti ≤ 100 °C a srednja vrijednost postignutog prosječnog punog usporenja mora biti unutar 10 posto od usporenja izračunanog iz omjera tlak u vodu/usporenje ispitivanja tipa 0 pri 60 km/h.

2.2.1.4. Ispitivanje tipa II

2.2.1.4.1. Postupak zagrijavanja

Kočnice se zagrijavaju stalnim kočnim momentom koji odgovara usporenju od 0,15 m/s2 pri stalnoj brzini od 30 km/h tijekom razdoblja od 12 minuta.

2.2.1.4.2. Kočni učinak kod kočenja sa zagrijanim kočnicama

Nakon postupka zagrijavanja kočni učinak kod kočenja sa zagrijanim kočnicama mjeri se pod uvjetima iz stavka 2.2.1.1. gore koristeći zajamčeni tlak u vodu kako je definiran u stavku 2.2.1.1. (temperaturni uvjeti mogu biti drukčiji). Srednja vrijednost prosječnog punog usporenja sa zagrijanom kočnicom ne smije biti manja od 3,75 m/s2.

2.2.1.5. Statičko ispitivanje učinkovitosti parkirne kočnice

2.2.1.5.1. Za cijeli raspon uporaba određuje se najneugodnija ulazna sila na kočnicu, najveća masa vozila koju treba zakočiti s jednom osovinom i polumjer gume.

2.2.1.5.2. Kočnica se aktivira s ulaznom snagom određenom u stavku 2.2.1.5.1. gore.

2.2.1.5.3. Na podizač dinamometra se djeluje polako rastućim zakretnim momentom da se zavrti bubanj ili disk. U trenutku kad se podizač dinamometra počne ponmicati treba izračunati izlazni zakretni moment na kočnici i izračunati odgovarajuću kočnu silu osovine pomoću polumjera gume kako je određeno u stavku 2.2.1.5.1.

2.2.1.5.4. Ako se kočna sila, izmjerena prema stavku 2.2.1.5.3., podijeli s polovicom mase vozila u skladu sa stavkom 2.2.1.5.1., dobiveni koeficijent mora biti najmanje 0,18.

2.2.2. Ispitivanje jednakovrijedne učinkovitosti kod kočenja hladnim kočnicama

Usporedba kočenja s hladnim kočnicama sklopa zamjenskih kočnih obloga ili zamjenskih kočnih obloga kočnica s bubnjem i sklopom izvornih kočnih obloga ili izvornim kočnim oblogama kočnica s bubnjem radi se usporedbom rezultata ispitivanja tipa 0 kako je opisano u stavku 2.2.1.1.

2.2.2.1. Ispitivanje tipa 0 kako je propisano u stavku 2.2.1.1. provodi se s jednim kompletom sklopa izvornih kočnih obloga ili izvornim kočnim oblogama kočnice s bubnjem.

2.2.2.2. Smatra se da je sklop zamjenskih kočnih obloga ili zamjenskih kočnih obloga kočnica s bubnjem po učinkovitosti usporediv sa sklopom izvornih kočnih obloga ili izvornim kočnim oblogama kočnica s bubnjem, ako je postignuto prosječno puno usporenje pri jednakom pritisku na pedalu ili tlaku u vodu, u području gornje dvije trećine dobivene krivulje u granicama unutar 15 % usporenja dobivenih sa sklopom izvornih kočnih obloga ili s izvornim kočnim oblogama kočnica s bubnjem.

2.2.3. Ispitivanje osjetljivosti na brzinu

2.2.3.1. Koristeći zajamčeni tlak u vodu kako je definiran u stavku 2.2.1.1. i pri početnoj temperaturi kočnice od ≤ 100 °C, tri puta primijeniti kočnicu pri jednoj od sljedećih brzina: 60 km/h na 30 km/h, 80 km/h na 60 km/h, i 110 km/h na 80 km/h (ako vmax ≥ 90 km/h).

2.2.3.2. Izračuna se prosječni rezultat sile za svaku skupinu ova tri aktiviranja, a brzina se s obzirom na odgovarajuće prosječno puno usporenje prikaže grafički.

2.2.3.3. Prosječno puno usporenje zabilježeno za više brzine mora se nalaziti u području unutar 25 % onog koje je zabilježeno za najnižu brzinu.

PRILOG 5.

Zahtjevi za sklopove zamjenskih kočnih obloga za vozila kategorija O1 i O2

1. Općenito

Ispitni postupak opisan u ovom prilogu temelji se na ispitivanju inercijskim dinamometrom. Ispitivanja se mogu obaviti i na ispitnom vozilu ili na ispitnim valjcima ako se ostvare isti ispitni uvjeti i ako se mjere parametri kao kod ispitivanja inercijskim dinamometrom.

2. Ispitna oprema

Za potrebe ispitivanje inercijski dinamometar mora biti opremljen predmetnom kočnicom vozila. Dinamometar mora biti opremljen mjeračem za trajno bilježenje broja okretaja, kočnog momenta, tlaka u vodu, broja okretaja nakon aktiviranja kočnice, vremena kočenja i temperature kočnog diska.

2.1. Ispitni uvjeti

2.1.1. Rotacijska masa dinamometra mora odgovarati polovici najvećeg osovinskog opterećenja najveće dozvoljene mase vozila i polumjeru kotrljanja najveće gume koja je odobrena za taj tip (tipove) vozila.

2.1.2. Početna brzina inercijskog dinamometra mora odgovarati pravocrtnoj brzini vozila kako je navedeno u stavku 3.1. ovog priloga i ovisna je o dinamičnom polumjeru najmanje gume koja je odobrena za to vozilo.

2.1.3. Kočne obloge koje se ispituju trebaju biti postavljene na odgovarajuće kočnice i dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

2.1.4. Ako se koristi hlađenje zrakom, brzina dotoka zraka mora biti:

vzrak = 0,33 v

gdje je:

v = ispitna brzina vozila na početku kočenja

2.1.5. Naprava za aktiviranje kočnica namještena na kočnicama mora odgovarati za ugradnju na vozilo.

3. Ispitivanje i zahtjevi

3.1. Ispitivanje tipa 0

Od početne brzine od 60 km/h pri temperaturi kočnice ≤ 100 °C na početku svake uporabe, kočnica se pritisne šest puta uzastopno s postupnim povećanjem tlaka u vodu ili sile aktiviranja do najvišeg tlaka u vodu ili do usporenja od 6 m/s2. Posljednja uporaba se ponavlja korištenjem početne brzine od 40 km/h.

3.2. Ispitivanje tipa I.

3.2.1. Postupak zagrijavanja

Kočnica se zagrijava trajnim kočenjem prema zahtjevu iz Pravilnika br. 13., Priloga 4., stavka 1.5.2., pri čemu je početna temperatura kočnog diska ≤ 100 °C.

3.2.2. Kočni učinak kod kočenja sa zagrijanim kočnicama

Poslije zagrijavanja se izmjeri kočni učinak sa zagrijanim kočnicama od početne brzine od 40 km/h pod uvjetima iz stavka 3.2.1., pri čemu se koristi jednak tlak u vodu ili jednaka sila aktiviranja (temperatura može biti drugačija). Prosječno puno usporenje koje se doseže zagrijanim kočnicama ne smije biti manje od 60 % vrijednosti, koja se ostvaruje hladnim kočnicama ili manje od 3,5 m/s2.

3.3. Ispitivanje jednakovrijedne učinkovitosti kod kočenja hladnim kočnicama

Učinkovitost sklopa zamjenskih kočnih obloga kod kočenja s hladnih kočnicama se uspoređuje s učinkovitošću sklopa izvornih kočnih obloga tako da se usporede rezultati ispitivanja tipa 0, kako je opisano u stavku 3.1.

3.3.1. Ispitivanje tipa 0, propisano u stavku 3.1., provodi se s jednim kompletom sklopa izvornih kočnih obloga.

3.3.2. Smatra se da je sklop zamjenskih kočnih obloga po učinkovitosti usporediv sa sklopom izvornih kočnih obloga ako je postignuto prosječno puno usporenje pri jednakom pritisku na pedalu ili tlaku u vodu, u području gornje dvije trećine dobivene krivulje u granicama unutar15 % usporenja dobivenih sa sklopom izvornih kočnih obloga.

PRILOG 6.

Zahtjevi za sklopove zamjenskih kočnih obloga i kočnih obloga kočnica s bubnjem za vozila kategorija O3 i O4

1. Ispitni uvjeti

Ispitivanja propisana u ovom prilogu mogu se provesti na ispitnom vozilu ili na inercijskom dinamometru ili na ispitnim valjcima pod istim uvjetima koji su navedeni u Pravilniku 13, Prilogu 11., dodatku 2., stavcima 3.1. do 3.4.

Kočne obloge podnesene za ispitivanje ugrađuju se na odgovarajuće kočnice i dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

2. Ispitivanja i zahtjevi

2.1. Sukladnost s Pravilnikom br. 13, Prilogom 11.

Kočnice se provjeravaju u skladu sa zahtjevima u Pravilniku br. 13, Prilogu 4., dodatku 2., stavku 3.5.

2.1.1. Rezultati se prijavljuju u obliku koji je u skladu s Pravilnikom br. 13, Prilogom 11., dodatkom 3.

2.1.2. Usporedba se radi između ovih rezultata i rezultata postignutih sa sklopovima izvornih kočnih obloga ili izvornim kočnim oblogama kočnica s bubnjem pod istim uvjetima.

2.1.3. Postignuti kočni učinak sa zagrijanim kočnicama pri istom ulaznom momentu sklopa zamjenskih kočnih obloga ili zamjenskih kočnih obloga kočnica s bubnjem u ispitivanju tipa I ili u ispitivanju tipa III (ovisno koje je primjenjivo) mora biti: (a) jednak ili viši od kočnog učinka izvornih sklopova kočnih obloga ili izvornih kočnih obloga kočnica s bubnjem (b) najmanje 90 posto učinka kočenja hladnim kočnicama sklopa zamjenskih kočnih obloga ili zamjenskih kočnih obloga kočnica s bubnjem.

Odgovarajući udarac kočnog cilindra ne smije biti ≥ 100 % od vrijednosti postignute sklopom izvornih kočnih obloga ili izvornom kočnom oblogom kočnice s bubnjem i ne smije prelaziti vrijednost sp kako je definirana u Pravilniku br. 13, Prilogu 11., dodatku 2., stavku 2. U slučaju kada su sklop izvornih kočnih obloga ili izvorna kočna obloga kočnice s bubnjem ispitani prema zahtjevima ispitivanja tipa II, primjenjivi su najmanji zahtjevi Pravilnika br. 13, Priloga 4., stavka 1.7.2. (ispitivanje tipa III) za sklop zamjenskih kočnih obloga ili zamjenske kočne obloge kočnica s bubnjem.

2.2. Ispitivanje jednakovrijedne učinkovitosti kod kočenja hladnim kočnicama (ispitivanje tipa 0)

2.2.1. Pod uvjetima stavka 1. ovog priloga i pri početnoj brzini od 60 km/h i uz temperaturu kočnice ≤ 100 °C šest puta aktivirati kočnicu postupnim povećavanjem pritiska na pedalu ili povećanjem tlaka u vodu do 6,5 bara ili do ostvarivanja usporenja od 6 m/s2.

2.2.2. Pritisak na pedalu odnosno tlak u radnom vodu i prosječni kočni moment i prosječno puno usporenje se bilježe i prikazuju za svako aktiviranje kočnice.

2.2.3. Usporediti rezultate s rezultatima postignutim izvornim sklopovima kočnih obloga ili izvornim kočnim oblogama kočnica s bubnjem u istim uvjetima ispitivanja.

2.2.4. Smatra se da su sklop zamjenskih kočnih obloga ili zamjenska kočna obloga kočnice s bubnjem po učinkovitosti usporedivi sa sklopom izvornih kočnih obloga ili izvornim kočnim oblogama kočnica s bubnjem, ako su postignuta prosječna puna usporenja pri jednakom pritisku na pedalu ili tlaku u vodu, u području gornje dvije trećine dobivene krivulje u granicama unutar -5 % i + 15 % usporenja dobivenih s izvornim sklopom kočnih obloga ili izvornim kočnim oblogama kočnica s bubnjem.

PRILOG 7.

Zahtjevi za sklopove zamjenskih kočnih obloga za vozila kategorije L

1. Ispitni uvjeti

1.1. Vozilo koje je predstavnik tipa (tipova) za koje se zahtijeva homologacija sklopa zamjenskih kočnih obloga treba biti opremljeno sklopovima zamjenskih kočnih obloga onog tipa za koji se zahtijeva homologacija i opremljeno mjernim uređajima za ispitivanje kočenja kako se zahtijeva Pravilnikom br. 78.

1.2. Sklopovi kočnih obloga koji su podneseni za ispitivanje trebaju biti postavljeni na odgovarajuće kočnice i, dok se ne odredi postupak uhodavanja, uhodavanje treba obaviti prema uputama proizvođača u dogovoru s tehničkom službom.

1.3. U slučaju sklopova zamjenskih kočnih obloga za vozila s kombiniranim sustavom kočenja u smislu stavka 2.9. Pravilnika br. 78, moraju se ispitati kombinacije sklopova zamjenskih kočnih obloga za prednju i stražnju osovinu na koje se odnosi homologacija.

Kombinacija se može sastojati od sklopova zamjenskih kočnih obloga za obje osovine i/ili sklopa zamjenskih kočnih obloga na jednoj osovini i sklopa izvornih kočnih obloga na drugoj.

2. Ispitivanja i zahtjevi

2.1. Sukladnost s Pravilnikom br. 78

2.1.1. Kočni sustav vozila ispituje se u skladu sa zahtjevima za dotičnu kategoriju vozila (L1, L2, L3, L4 ili L5) u Pravilniku br. 78, Prilogu 3., stavku 1. Primjenjivi zahtjevi ili ispitivanja su:

2.1.1.1. Ispitivanje tipa 0 s odspojenim motorom

Ispitivanje treba provesti samo s opterećenim vozilom. Najmanje šest puta aktivirati kočnicu postupnim povećavanjem pritiska na pedalu ili povećanjem tlaka u vodu do blokiranja upravljača, ili do ostvarivanja usporenja od 6 m/s2 ili do najveće dozvoljene sile za aktiviranje kočnice.

2.1.1.2. Ispitivanje tipa 0 sa spojenim motorom

Primjenjivo samo za vozila kategorija L3, L4 i L5.

2.1.1.3. Ispitivanje tipa 0 s mokrim kočnicama

Nije primjenjivo za vozila kategorije L5 ili u slučaju kočnica s bubnjem ili potpuno zatvorenih kočnih diskova na kojima se prema Pravilniku br. 78 ne provodi ovo ispitivanje.

2.1.1.4. Ispitivanje tipa I

Primjenjivo samo za vozila kategorija L3, L4 i L5.

2.1.2. Vozilo mora zadovoljavati sve odgovarajuće zahtjeve navedene u Pravilniku br. 78, Prilogu 3., stavku 2. za tu kategoriju vozila.

2.2. Dodatni zahtjevi

2.2.1. Ispitivanje jednakovrijedne učinkovitosti kočenjem hladnim kočnicama

Učinkovitost sklopa zamjenskih kočnih obloga kod kočenja hladnim kočnicama se uspoređuje s učinkovitošću sklopova izvornih kočnih obloga tako da se uspoređuju rezultati ispitivanja tipa 0, kako je opisano u stavku 2.1.1.1.

2.2.1.1. Ispitivanje tipa 0 kako je propisano u stavku 2.1.1.1. provodi se s jednim kompletom sklopa izvornih kočnih obloga.

2.2.1.2. Smatra se da je sklop zamjenskih kočnih obloga po učinkovitosti usporediv sa sklopom izvornih kočnih obloga ako je postignuto prosječno puno usporenje pri jednakom pritisku na pedalu ili tlaku u vodu, u području gornje dvije trećine dobivene krivulje u granicama unutar15 % usporenja dobivenih sa sklopom izvornih kočnih obloga.

2.2.2. Ispitivanje osjetljivosti na brzinu

Ovo se ispitivanje primjenjuje za vozila kategorija L3, L4 i L5 i provodi se na opterećenom vozilu pod uvjetima ispitivanja tipa 0 s odspojenim motorom. Međutim, ispitne brzine su različite.

2.2.2.1. Iz rezultata ispitivanja tipa 0 kako je opisano u stavku 2.1.1.1. odrediti silu za aktiviranje ili tlak u vodu koji odgovara najmanjem zahtijevanom prosječnom punom usporenju za tu kategoriju vozila.

2.2.2.2. Primjenjujući silu za aktiviranje ili tlak u vodu određene u stavku 2.2.2.1. i uz početnu temperaturu kočnice ≤ 100 °C tri puta pritisnuti kočnicu pri svakoj od sljedećih brzina:

40 km/h, 80 km/h i 120 km/h (ako vmax ≥ 130 km/h)

2.2.2.3. Izračunati prosjek rezultata za svaku skupinu tih pritisaka a brzina se s obzirom na odgovarajuće prosječno puno usporenje prikazuje grafički.

2.2.2.4. Prosječna puna usporenja zabilježena za više brzine moraju biti unutar 15 posto usporenja koja su zabilježena pri najnižoj brzini.

PRILOG 8.

Tehnički propisi za sklopove zamjenskih kočnih obloga koji su namijenjeni za uporabu u zasebnim sustavima parkirnih kočnica koji su neovisni o sustavu radne kočnice

1. SUKLADNOST S PRAVILNIKOM br. 13

Sukladnost sa zahtjevima Pravilnika br. 13 prikazuje se u ispitivanju vozila.

1.1. Vozilo, predstavnik tipa (tipova) za koje je podnesen zahtjev za homologaciju sklopa zamjenskih kočnih obloga mora biti opremljeno tipom sklopa kočnih obloga za koji je podnesen zahtjev za homologaciju, i mora u skladu sa zahtjevima Pravilnika br. 13, biti opremljeno mjernim uređajima za ispitivanje kočenja. Vozilo mora biti potpuno opterećeno. Kočne obloge podnesene za ispitivanje ugrađuju se na odgovarajuće kočnice i nisu uhodane.

1.2. Sustav parkirnog kočenja vozila ispituje se u skladu sa svim odgovarajućim zahtjevima u Pravilniku 13., Prilogu 4., stavku 2.3.

PRILOG 9.

ODREĐIVANJE TARNIH SVOJSTAVA KOD ISPITIVANJA NA ISPITNIM NAPRAVAMA

1. UVOD

1.1. Uzorci tipa sklopova zamjenskih kočnih obloga se ispituju na napravama koje mogu ostvariti ispitne uvjete primjenjujući ispitne postupke opisane u ovom Prilogu.

1.2. Rezultati ispitivanja se ocjenjuju da se utvrde tarna svojstva uzorka.

1.3. Uspoređuju se tarna svojstva uzoraka da se utvrdi sukladnost s normom propisanom za tip sklopa zamjenske kočne obloge.

2. SKLOPOVI ZAMJENSKIH KOČNIH OBLOGA ZA VOZILA KATEGORIJA M1, M2, N1, O1, O2 i L

2.1. Oprema

2.1.1. Naprava mora biti proizvedena tako da se na nju može postaviti kočnica u prirodnoj veličini slična onoj ugrađenoj na osovinu koja je upotrijebljena u homologacijskom ispitivanju kako je navedeno u stavku 5. ovog Pravilnika.

2.1.2. Brzina vrtnje diska ili bubnja mora biti 660 ± 10 min (1) bez opterećenja a ne smije biti niža od 600 min–1 pri punom opterećenju.

2.1.3. Ispitni ciklusi i aktiviranja kočnica tijekom ispitivanja moraju biti prilagodljivi i automatski.

2.1.4. Potrebno je bilježiti izlazni moment ili kočni tlak (postupkom nepromijenjenog momenta) i temperaturu radne površine.

2.1.5. Treba osigurati neposredan dovod hladnog zraka na kočnicu 600 ± 60 m3/h.

2.2. Ispitni postupak

2.2.1. Priprema ispitnih uzoraka

Proizvođačev postupak uhodavanja kočnih obloga mora osigurati najmanje 80-postotnu dodirnu površinu za sklopove kočnih pločica bez da temperatura površine prijeđe 300 °C, i 70-postotnu dodirnu površinu za vodeći sklop kočne papuče bez da temperatura prijeđe 200 °C.

2.2.2. Postupak ispitivanja

Postupak ispitivanja se sastoji od određenog broja uzastopnih kočnih ciklusa koji se sastoji od intervala kočenja od 5 sekunda, nakon kojeg slijedi 10 sekunda otpuštene kočnice.

Mogu se uporabiti jedan od sljedeća dva postupka:

2.2.2.1. Postupak ispitivanja pri nepromijenjenom tlaku

2.2.2.1.1. Sklopovi kočnih pločica

Hidraulični tlak p ispod klipa (klipova) kočnog cilindra mora biti nepromijenjen prema sljedećoj formuli:

Md = 150 Nm pri Ak ≤ 18,1 cm2 Md = 300 Nm pri Ak > 18,1 cm2 Ak = površina klipa kočne čeljusti rw = radni polumjer diska

Broj ispitnog ciklusa Broj kočenja χ Početna temperatura diska (°C) Najviša temperatura diska (°C) Prisilno hlađenje 1 1 × 10 ≤ 60 proizvoljno ne 2-6 5 × 10 100 proizvoljno (350) (2) ne 7 1 × 10 100 proizvoljno da

2.2.2.1.2. Sklop kočne papuče

Prosječni dodirni tlak na radnoj površini kočne obloge mora biti 22 ± 6 N/cm2, izračunato za kočnicu bez svojstva samo-kočenja.

Broj ispitnog ciklusa Broj kočenja χ Početna temperatura bubnja (°C) Najviša temperatura bubnja (°C) Prisilno hlađenje 1 1 × 10 ≤ 60 200 da 2 1 × 10 100 proizvoljno ne 3 1 × 10 100 200 da 4 1 × 10 100 proizvoljno ne

2.2.2.2. Postupak ispitivanja s konstantnim momentom

Taj se postupak primjenjuje samo za sklopove kočnih pločica. Kočni moment mora biti konstantan s tolerancijom od ± 5 % i namješten da osigura najviše temperature kočnog diska koje su navedene u donjoj tablici.

Broj ispitnog ciklusa Broj kočenja χ Početna temperatura diska (°C) Najviša temperatura diska (°C) Prisilno hlađenje 1 1 × 5 ≤ 60 300 – 350 (200 -250) (3) ne 2-4 3 × 5 100 300 – 350 (200 -250) ne 5 1 × 10 100 500 – 600 (300 -350) ne 6-9 4 × 5 100 300 – 350 (200 -250) ne 10 1 × 10 100 500 – 600 (300 -350) ne 11-13 3 × 5 100 300 – 350 (200 -250) ne 14 1 × 5 ≤ 60 300 – 350 (200 -250) ne

2.3. Ocjena rezultata ispitivanja

Tarna svojstva se utvrđuju iz kočnog momenta koji se bilježi na izabranim točkama u postupku ispitivanja. Gdje je faktor kočenja nepromijenjen, npr. disk kočnica, kočni moment se može preračunati u koeficijent trenja.

2.3.1. Sklopovi kočnih pločica

2.3.1.1. Radni koeficijent trenja (μοp) je prosjek vrijednosti koje su zabilježene između drugog i sedmog ciklusa (postupak s nepromijenjenim tlakom) i između ciklusa 2-4, 6-9 i 11-13 (postupak s nepromijenjenim momentom), pri čemu se mjerenje provodi jednu sekundu nakon prvog aktiviranja kočnice u svakom ciklusu.

2.3.1.2. Najviši koeficijent trenja (μmax) je najviša vrijednost zabilježena tijekom svih ciklusa.

2.3.1.3. Najniži koeficijent trenja (μmin) je najniža vrijednost zabilježena tijekom svih ciklusa.

2.3.2. Sklopovi kočnih papuča

2.3.2.1. Prosječni moment (Mmean) je prosjek najviših i najnižih vrijednosti kočnog momenta zabilježenih tijekom petog aktiviranja kočnice u prvom i trećem ciklusu.

2.3.2.2. Moment kod vrućih kočnica (Mhot) je najniži kočni moment koji se postigne tijekom drugog i četvrtog ciklusa. Ako temperatura tijekom tih ciklusa prelazi 300 °C, kao vrijednost Mhot se uzima vrijednost pri 300 °C.

2.4. Kriteriji prihvatljivosti

2.4.1. U svakom zahtjevu za izdavanje homologacije sklopova kočnih obloga također treba navesti vrijednosti:

2.4.1.1. za sklopove kočnih pločica vrijednosti za (μοp), (μmin) i (μmax)

2.4.1.2. za sklopove kočnih papuča vrijednosti za Mmean i Mhot.

2.4.2. Tijekom proizvodnje homologiranog tipa sklopa kočnih obloga ispitni uzorci moraju dokazati sukladnost s vrijednostima navedenim u stavku 3.4.1. ovog priloga uz sljedeće tolerancije:

2.4.2.1. za kočne pločice disk pločica: μοp ± 15 % zabilježenih vrijednosti μmin ≥ zabilježenih vrijednosti μmax ≤ zabilježenih vrijednosti

2.4.2.2. za kočne papuče simpleks kočnica s bubnjem Mmean ± 20 % zabilježenih vrijednosti Mhot ≥ zabilježenih vrijednosti.

3. SKLOPOVI KOČNIH OBLOGA I KOČNE OBLOGE KOČNICA S BUBNJEM ZA VOZILA KATEGORIJA M3, N2, N3, O3 i O4

3.1. Oprema

3.1.1. Napravu treba opremiti kočnicom s diskom s fiksnim tipom sedla s cilindrom promjera 60 mm i čvrstim (neozračenim) diskom promjera 278 ± 2 mm i debljine 12 mm ± 0,5 mm. Na nosivu pločicu se pričvrsti pravokutan komad tarnog materijala površine 44 cm2 ± 0,5 cm2 i debeljine najmanje 6 mm.

3.1.2. Rotacijska brzina diska mora biti 660 ± 10 1/min bez opterećenja i ne smije pasti ispod 600 1/min pri punom opterećenju.

3.1.3. Prosječni dodirni tlak na radnoj površini kočne obloge mora biti stalan pri 75 N/cm2 ± 10 N/cm2.

3.1.4. Ispitni ciklusi i aktiviranja kočnice tijekom ciklusa moraju biti namjestivi i automatski.

3.1.5. Izlazni moment i temperatura radne površine se moraju zabilježiti.

3.1.6. Zrak za hlađenje treba dovoditi na kočnicu protokom od 600 ± 60 m3/h.

3.2. Ispitni postupak

3.2.1. Priprema uzorka

Proizvođačev postupak uhodavanja kočnih obloga mora osigurati najmanje dodir s površinom od 80 posto bez da temperatura tarne površine pritom prijeđe 200 °C.

3.2.2. Raspored ispitivanja

Ispitni postupak obuhvaća niz uzastopnih ciklusa kočenja od kojih svaki sadrži X kočnih intervala pri čemu je kočnica aktivirana 5 sekunda, a zatim je 10 sekunda otpuštena.

Broj ciklusa Broj aktiviranja kočnice X Početna temperatura kočnog koluta (°C) Prisilno hlađenje 1 5 100 da 2 5 povećavajuća ≤ 200 ne 3 5 200 ne 4 5 povećavajuća ≤ 300 ne 5 5 300 ne 6 3 250 da 7 3 200 da 8 3 150 da 9 10 100 da 10 5 povećavajuća ≤ 300 ne 11 5 300 ne

3.3. Ocjena rezultata ispitivanja

Tarno svojstvo određuje se na osnovi kočnog momenta zabilježenog u odabranom ciklusu ispitnog postupka. Kočni moment se preračunava u koeficijent trenja μ.

Vrijednost μ svake uporabe kočnice se određuje kao prosječna vrijednost aktiviranja kočnice u 5 sekunda.

3.3.1. Radni koeficijent trenja μοp1 je prosječna vrijednost μ koja se zabilježi za uporabu kočnica u ciklusu 1, a μοp2 je prosječna vrijednost μ koja se zabilježi za uporabu kočnica u ciklusu 9.

3.3.2. Najveći koeficijent trenja μmax je najviša vrijednost μ, zabilježena pri uporabi kočnica u ciklusima od 1 do uključno 11.

3.3.3. Najniži koeficijent trenja μmin je najniža vrijednost μ, zabilježena pri uporabi kočnica u ciklusima od 1 do uključno 11.

3.4. Kriteriji prihvatljivosti

3.4.1. U svakom zahtjevu za izdavanje homologacije sklopova kočnih obloga također treba navesti vrijednosti za μοp1, μοp2, μmin i μmax.

3.4.2. Tijekom proizvodnje homologiranog tipa sklopa kočnih obloga ispitni uzorci moraju dokazati sukladnost s vrijednostima navedenim u stavku 3.4.1. ovog priloga uz sljedeće tolerancije:

μοp1, μοp2 ± 15 % zabilježenih vrijednosti

μmin ≥ zabilježenih vrijednosti

μmax ≤ zabilježenih vrijednosti.

(1) U slučaju vozila kategorije L1 i L2 može se primijeniti niža ispitna brzina.

(2) U slučaju vozila kategorije L temperatura je ograničena na 350 °C. Prema potrebi broj primjena u ciklusu mora se odgovarajuće smanjiti. Međutim u tom slučaju broj ciklusa se povećava da se ukupan broj primjena održi stalnim.

(3) Vrijednosti u zagradama za vozila kategorije L.